Музей Беларускага Палесся

**Музей Беларускага Палесся** — музей у Пінску, размешчаны ў будынку езуіцкага калегіума, па адрасе плошча Леніна, 22.

## Гісторыя 
### Заснаванне і міжваенны перыяд 
Рашэнне пра стварэнне музея было прынята ў кастрычніку 1924 года на арганізацыйным пасяджэнні Палескага краязнаўчага таварыства. Практычную работу ўзначаліў настаўнік пінскай гімназіі Раман Гарашкевіч. Ён заклаў аснову збору, перадаўшы таварыству ўласную бібліятэку і археалагічныя знаходкі з Пінскага, Лунінецкага і Столінскага паветаў.

Музей быў заснаваны 1 ліпеня 1926 года і першапачаткова займаў два пакоі ў будынку магістрата, дзе ў тым жа годзе адкрылася першая экспазіцыя. У 1928 годзе захавальнікам музея стаў Дзмітрый Георгіеўскі. Ён распрацаваў новую структуру з аддзеламі нежывой прыроды, прыроды і грамадства (палеанталогія, батаніка, заалогія, прамысловасць, археалогія, этнаграфія, мастацтва) і архіўным аддзелам.

У першай палове 1930-х гадоў вялася актыўная праца па камплектаванні калекцый у Драгічынскім, Камень-Кашырскім, Кобрынскім, Косаўскім, Лунінецкім, Пружанскім, Столінскім і Пінскім паветах. Асаблівая ўвага надавалася этнаграфіі, цэнтральнае месца ў якой займала калекцыя гараднянскай керамікі.

5 красавіка 1936 года адкрылася новая экспазіцыя ў адмысловым будынку. Акрамя музея, там дзейнічалі прыродазнаўчая лабараторыя і бібліятэка. У 1938 годзе музей наведала 5,5 тыс. чалавек. Экспанаты музея (палескія «карабаны») дэманстраваліся ў польскім павільёне на Сусветнай выставе 1939 года ў Нью-Ёрку.

### Савецкі час 
У верасні 1939 года музей перайшоў у падпарадкаванне гарадскога аддзела народнай адукацыі і быў перайменаваны ў *Пінскі гісторыка-рэвалюцыйны музей*. Быў створаны аддзел «Край пад ігам буржуазнай Польшчы», а фонды папоўніліся канфіскаванымі прадметамі мастацтва і гісторыі, дасягнуўшы да 1941 года 11 тыс. адзінак.

З 1954 года ўстанова называлася *Пінскі краязнаўчы музей*. Паводле рашэння ЦК КПБ ад 1978 года і Міністэрства культуры БССР ад 4 студзеня 1979 года на яго базе быў створаны *Беларускі дзяржаўны музей сацыялістычнага пераўтварэння Палесся*, які размяшчаўся ў доме па вуліцы Леніна, 27.

У 1980 годзе было прынята рашэнне аб поўнай перадачы музею будынка калегіума. 

1 лістапада 1990 года музей атрымаў сучасную назву — Музей Беларускага Палесся.

## Экспазіцыя 
Сёння ў музеі працуюць часовыя экспазіцыі: «Гісторыя Піншчыны», «Прырода Палесся», «Піншчына ў гады Вялікай Айчыннай вайны» «Рускае мастацтва XIX—XX стст.», «Партрэтны жывапіс XVIII—XIX стст.», «Беларускі жывапіс 1950 — 1980-х гг.», «Промыслы і рамёствы Палесся», «Гарадскі побыт пачатку XX ст.», галерэя партызанскай славы. У фондах музея на 01.07.2012 г. налічвалася 66783 адзінкі асноўнага фонду і 15696 адзінак навукова-дапаможнага фонду. Зараз галоўнымі задачамі супрацоўнікаў музея з’яўляюцца пабудова пастаяннай экспазіцыі, стварэнне электроннага каталога музейных прадметаў, навукова-адукацыйная і выставачная работа.

Пінск. Музей Беларускага Палесся. Дж. Грасі. Партрэь Крысціны Радзівіл.jpg|Дж. Грасі. Партрэт Крысціны Радзівіл
Пінск. Музей Беларускага Палесся. Невядомы мастак XIX ст. Дама ў чырвонай шалі.jpg|Невядомы мастак XIX ст. Дама ў чырвонай шалі
Пінск. Музей Беларускага Палесся. Невядомы мастак XVIII ст.. Жаночы партрэт.jpg|Невядомы мастак XVIII ст. Жаночы партрэт 
Пінск. Музей Беларускага Палесся. Невядомы мастак. Галава старога.jpg|Невядомы мастак. Галава старога
Пінск. Музей Беларускага Палесся. Невядомы мастак. Жаночы партрэт (XIX ст.).jpg|Невядомы мастак. Жаночы партрэт (XIX ст.)
Пінск. Музей Беларускага Палесся. Невядомы мастак. Жаночы партрэт (XVIII — пачатак XIX стст.).jpg|Невядомы мастак. Жаночы партрэт (XVIII — пачатак XIX стст.)
Пінск. Музей Беларускага Палесся. Невядомы мастак. Жаночы партрэт (XVII—XVIII стст.) 2.jpg|Невядомы мастак. Жаночы партрэт (XVII—XVIII стст.) 
Пінск. Музей Беларускага Палесся. Невядомы мастак. Жаночы партрэт (пачатак XIX ст.).jpg |Невядомы мастак. Жаночы партрэт (пачатак XIX ст.)
Пінск. Музей Беларускага Палесся. Невядомы мастак. Жаночы партрэт (пачатак XVIII ст.).jpg |Невядомы мастак. Жаночы партрэт (пачатак XVIII ст.)
Пінск. Музей Беларускага Палесся. Невядомы мастак. Партрэт невядомага с ордэнам Белага Арла (першая палова — сярэдзіна XVIII ст.).jpg|Невядомы мастак. Партрэт невядомага с ордэнам Белага Арла (першая палова — сярэдзіна XVIII ст.)

20 верасня 2024 года адбылося адкрыццё экспазіцыі, прысвечанай 100-годдзю музея Беларускага Палесся. Выстаўка працуе і ў 2025 годзе.

100th Anniversary Belarusian Palesse Museum GOSPELS 1858 1909.jpg
100th Anniversary Belarusian Palesse Museum Icons Crucifixes.jpg
100th Anniversary Belarusian Palesse Museum Sachsenspiegel Magdeburg rights Pawel Scherbich Lviv 1581.jpg
100th Anniversary Belarusian Palesse Museum Manuscript on parchment 1510 Polish Lithuanian Commonwealth.jpg
100th Anniversary of the Museum of Belarusian Palesse Pinsk 1870 Mayoral collars Russian Empire.jpg

## Крыніцы 
## Літаратура 
* 

## Спасылкі 
Катэгорыя:Музеі Брэсцкай вобласці
Катэгорыя:Культура Пінска
Катэгорыя:Славутасці Пінска
Катэгорыя:Музеі, заснаваныя ў 1926 годзе